Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei! Nimeni on Sid Roth.
Tervetuloa maailmaani, joka on luonnollisesti yliluonnollinen.
Vieraani on yksi niistä, joilla on koko ajan kokemuksia Jumalasta.
Hän jopa sanoi, että Jumala on mahdottoman puhelias.
Useimmat muut ihmettelevät, mikä heissä on vikana, kun Jumala ei puhu.
Vieraani sanoo Jumalan kertoneen, että hänen tehtävänsä -
on varustaa meitä niin, että Jumala puhuisi meillekin jatkuvasti.
Kiinnostaako tämä ketään?
Tutustuit Messiaaseen teini-iässä, -
ja pian sen jälkeen kuulit Jumalan äänen. Mitä Hän sanoi?
Se oli kaikuva ja jylisevä ääni ja se täytti huoneen, jossa olin.
Kuvittelen, että kun Jumala puhui Moosekselle, Hänen äänensä oli -
kuin Charlton Hestonin ääni. Oliko se? ―Kunpa osaisin matkia sitä.
Se oli niin jylisevän majesteettinen, ja siinä oli voimaa.
Se, mitä Jumala sanoi, lävisti koko olemukseni.
Tunsin luideni värisevän noiden sanojen voimasta.
Hän sanoi: "Haluan puhua sinulle niin kuin puhuin Moosekselle."
Tämän jälkeen Hänen läsnäolonsa paineaallot ravistelivat minua, -
ja pyörryin. Nyt ymmärrän, että Hengen voima tainnutti minut.
Ehkä olin samankaltaisessa syvässä unessa kuin Aadam aikoinaan.
Sain voitelun vaeltaa Jumalan kanssa.
Olit Brasiliassa, kun koit epätavallisen taivaallisen kohtaamisen. Kerro siitä.
Valmistauduin kokoukseen olemalla yksin Jumalan kanssa -
niin kuin yleensäkin teen, olinpa missä päin maailmaa tahansa.
En ollut valmis siihen, mitä tapahtui. Hetkessä minut temmattiin ylös, -
ja lensin taivaiden läpi. Muistan, että pilvet ja tähdet menivät ohitseni.
Ihmettelin, mitä se oli, ja kuulin äänen, joka sanoi: -
"Vien sinut kolmanteen taivaaseen." Kun saavuin perille, -
tummat, aaltoilevat pilvet ympäröivät minut.
Pilvien takana oli olento, joka oli elävää valoa ja näytti salamalta.
Olento oli elävä, loistava ja voimakas, ja se liikkui.
Tunsin tuon hetken energian, mutta olin myös peloissani.
Pelkoni ei ollut kauhua, jota koetaan kummituksia kohtaan.
Se oli Jumalan pelkoa. Olin tietoinen Jumalan pelosta ja yhteydessä siihen.
Se oli suorastaan käsin kosketeltavaa. Olin taivaassa ehkä 30―45 sekuntia, -
mitä se sitten tarkoittaakaan iankaikkisuudessa.
Yhtäkkiä olin taas ruumiissani.
Makasin sängyssä ja tunsin, että Jumalan voima liikkui yhä ylläni.
Ensin olin taivaassa, sitten taas ruumiissani, ja tunsin tuon voiman.
Tuo energia sai minut värähtelemään ja itkemään. Olin aivan hukassa.
En tiennyt, mitä tehdä. Menin illalla kokoukseen ja kerroin tiimilleni, -
että olin juuri kohdannut Jumalan ja halusin siksi siunata heitä.
En selittänyt oikeastaan mitään. Nousin lavalle puhumaan, -
ja yhtäkkiä ihmiset alkoivat katsoa minua oudosti ja osoitella minua.
Ihmettelin, mikä minussa oli vialla. Oliko ylläni jotain sopimatonta?
Kaikki alkoivat osoitella minua, ja oloni kävi epämukavaksi.
Joku tuli luokseni kesken kaiken ja sanoi, että minua osoiteltiin, -
koska loistin kuin joulukuusi tai hehkulamppu.
Hehkuin aivan silmin havaittavasti, ja seinä takanani tuli täyteen kultaa.
Kulta ja kimalle täyttivät seinän ja Raamattuni. Se oli kirkkautta.
Keskeytin kokouksen ja aloin rukoilla sairaiden puolesta ―Hyvä idea!
Mistä voi lukea, mitä tällaisessa tilanteessa kuuluu tehdä?
Seurasin vain sitä, mitä koin hengessäni. Kaikki tulivat eteen, -
ja he paranivat. Eräällä naisella oli jokin nenän väliseinän rakennevika.
En edes rukoillut hänen puolestaan, mutta hän parani tullessaan eteen.
Siitä tuli mieleen kertomus Pietarin varjosta, joka kosketti ihmisiä kadulla.
Pietarissa oli niin paljon kirkkautta ja hänen yhteytensä Jumalaan -
oli niin vahva, että hänen varjonsa paransi ihmisiä. ―Moniko parani?
He kaikki paranivat. ―Kaikkiko?
Niin. Kävimme kaikki läpi. Lopuksi he paranivat, vaikkemme rukoilleet.
Olit sairas. Sinulla oli allergioita. Allergia ei ole maailmanloppu, -
mutta tunnen ihmisiä, joille allergiat aiheuttavat vaikeita oireita.
Ja enkeli ilmestyi. ―Paranemine koskettaa, kun sen kokee itse.
En odottanut sitä tapahtuvaksi. Olin tuolloin kärsinyt pari vuotta -
todella pahasta allergiasta. Olin koko ajan heinänuhassa.
Oloni oli kurja. Ei sellainen ole mitään elämää.
Odotin joka päivä nukkumaanmenoa, koska yöllä allergia ei vaivannut.
Kärsin siitä jatkuvasti. Käytin monia lääkkeitä, mutta mikään ei auttanut.
Kerran pyysin, että Jumala parantaisi minut. Illalla menin ystäväni luo.
Nautimme yhdessä aterian, ja aloin puhua siitä, mitä Jumala oli tehnyt.
Ystäväni pyysi minua rukoilemaan lastensa puolesta, kun he tulisivat.
Aloimme rukoilla. Tuli tiedon sanoja, ja palvelimme profeetallisesti.
Yhtäkkiä Jumala otti tilanteen haltuunsa.
Mitä tarkoitat? ―Näin enkelin astuvan esiin nurkasta.
Tarkoitan, että hän oli ensin näkymätön ja tuli sitten näkyväksi.
Näin enkelin ja tiesin hengessäni varmasti tietäväni, että tiesin, -
että Jumala oli aikeissa tehdä jonkin erityisen ihmeen.
En tiennyt, mikä se olisi. Ehdotin, että hakisimme tuoksutonta oliiviöljyä.
Joku haki öljyn, ja jokainen meistä haistoi sitä.
Halusin heidän vahvistavan, että se oli hajustamatonta.
Sanoin: "Jumala, kun kaadan tätä öljyä, muuta se lempituoksuksemme."
Kaadoimme sitä erään nuoren käteen, -
ja samassa oliiviöljyn luonnollinen tuoksu muuttui -
ruusujen ja tiskiaineen tuoksuksi.
Valitsisin mieluummin ruusut. ―Tuoksu oli niin vahva ja todellinen.
Tartuin tuon pojan käteen, otin öljyä ja vein sitä kasvoilleni.
Haistoin sen. Kun tunsin tuoksun, hengitin syvään sisään.
Tunsin, että polttava tunne levisi nenääni ja kaikkialle kasvoilleni.
Paranin allergioista saman tien.
Tällaista Jamien elämä on.
Tällaista tapahtuu hänelle kaiken aikaa. Hän sanoo voivansa näyttää, -
miten sinäkin voit tehdä sen. Hän tietää tulevaisuuden.
Hän tuntee USA:n, Israelin ja entisen Neuvostoliiton alueen tulevaisuuden.
Haluaisiko kukaan kuulla sen? Minä haluan!
Yliluonnollista! jatkuu pian.
Yliluonnollista! jatkuu.
Jamie sanoo, että Jumala on todella puhelias. Hän tietää, -
miten Jumala voi puhua sinullekin. Ennen kuin menemme siihen, -
kerro, mitä Jumala on näyttänyt entisen Neuvostoliiton alueesta.
Uskon, että Venäjä on nyt herätyksen kuuma piste.
Uskon, että tulemme näkemään valtavan Jumalan liikehdinnän, -
ja se keskittyy nyt Venäjällä oleviin juutalaisiin.
Näen, että he kokevat profeetallisen herätyksen, -
joka tekee muut kansat kateellisiksi.
Se, mitä Jumala tekee siellä heidän keskuudessaan, -
saa juutalaiset lähtemään Israelista Venäjälle etsimään Herraa.
He kohtaavat siellä Jeesuksen ja kokevat yliluonnollisen herätyksen.
Näin profeetallisia ääniä, jotka nousevat sieltä.
He tulevat olemaan kuin samueleja, joiden sanat eivät valu maahan.
Olen odottanut sitä päivää! ―Hengen maailmassa toimii nyt -
demoninen voima, joka yrittää lietsoa sotaa Venäjän kanssa -
ja tuhota Jumalan suunnitteleman herätyksen. ―Siinä on järkeä.
Näen tämän, koska hän tietää, ettei hänellä ole paljon aikaa.
Jumala tulee toimimaan väkevästi. Emme ole ennen nähneet vastaavaa.
Tulee profeettoja, joilla on voimaa ja valtaa kuin Elialla ja Samuelilla.
Tulemme näkemään merkkejä ja ihmeitä, emme vain kokouksissa, -
vaan koko maailman tasolla. He kutsuvat asioita esiin taivaasta.
Kerro minulle Israelista.
Tämä on tärkeää Jumalalle. Mitä Hän kertoo sinulle Israelista?
Heräsin joulukuun loppupuolella ja kuulin hengessäni sanan Israel.
Israel, Israel, Israel.
Koin, että nyt on aika, jolloin Jumala haluaa taas vaeltaa Israelin kanssa.
Hän haluaa puhua Israelille ja tehdä itsensä tunnetuksi siellä.
Koin sen olevan niin tärkeää, että USA lähti mukaan siihen, -
mitä Jumala halusi saada aikaan Israelissa.
Tänä vuonna tai oikeastaan neljän seuraavan vuoden aikana -
on tulossa suuria ristiriitoja. Ihmisiä on aidan molemmilla puolilla.
Se, miten he tekevät yhteistyötä Israelin kanssa, määrittää -
heidän hengellisen elämänsä tulokset.
Ne, jotka siunaavat Israelia, saavat korjata satoa perheessään.
On tärkeää, että olemme mukana siinä, mitä Jumala tekee siellä.
Näin, että Israelin juutalaiset lähtivät Israelista ja palasivat sinne.
He lähtivät pois kohdatakseen Jeesuksen ja täyttyäkseen Hengellä -
ja menivät takaisin ihmeet mukanaan. ―Mitä Jumala näyttää USA:sta?
Herätys pyyhkäisee rannikolta toiselle. Itärannikolla tapahtuu herätys, -
joka lähtee New Jerseystä etelään ja koskettaa jopa Kuubaa.
Kuubasta tulee tärkeä herätyksen keskipiste.
Koen, että itärannikolla on nyt tilaisuutensa.
Jumalan voima kulkee itärannikkoa pitkin Floridan niemenkärkeen asti, -
ja näemme siellä herätyksen.
Jumala nostaa Kaliforniasta ja länsirannikolta profeettoja, -
jotka tekevät ennennäkemättömiä ihmeitä ja merkkejä.
Tuosta heitetystä profetian viitasta nousee uusia medialiikkeitä, -
jotka ravistelevat mediakenttää niin, että CNN:n kaltaiset uutiskanavat -
keskeyttävät normaalit ohjelmansa nähdäkseen, mitä Jumala tekee.
Nykyisin uutiskanavat keksivät uutisia tavoittaakseen ihmisiä, -
mutta kun ne näkevät elävän Jumalan toimivan, -
ne kääntävät kaikki kameransa kuvaamaan sitä.
Jumala ottaa median haltuunsa ja näemme suuren mediaherätyksen.
Puhun siitä, että lapset kuvaavat älypuhelimillaan ylösnousemuksia.
Ylösnousemuksia? ―Kyllä, juuri niin. Tulemme näkemään sellaisia asioita, -
ja herätys koskettaa kaikkia suurimpia median muotoja -
sekä sellaisia medialaitteita, joita lapsemme osaavat käyttää.
Mitä lapsillemme tulee tapahtumaan?
Nykyisin he menevät yliopistoon uskovina ja tulevat sieltä pakanoina.
"Missä synti on suureksi tullut, siinä armo on tullut ylenpalttiseksi."
Saamme nähdä ennennäkemättömän herätysliikkeen yliopistoissa -
ja jopa keskiasteen kouluissa. Näemme upean Jumalan liikkeen.
Tyttäreni on täydellinen esimerkki siitä, mitä saamme nähdä pian.
Kun hän oli 3-vuotias, Jeesus tuli hänen luokseen -
ja herätti hänet yöllä, ja hänestä tuli Jeesuksen oma.
Kun hän oli 5-vuotias, enkeli laski kätensä hänen olalleen keskellä yötä.
Tyttö kertoi, että enkelin käsi lepäsi kuumana hänen olallaan koko yön, -
ja enkeli sanoi: "Pysy erossa pahuudesta, niin olen kanssasi aina."
Tuollainen on tuleva sukupolvi. Sama se, mitä paholainen on tehnyt -
ja miten pahalta sinun ja perheesi elämä näyttää nyt.
Nyt on uusi päivä, ja Jumala tulee toimimaan väkevästi elämässäsi.
Mainosten jälkeen haluan Jamien opettavan teille, -
miten voitte tehdä täsmälleen sitä, mitä hänkin tekee -
ja kuulla juuri sellaisia asioita kuin hänkin kuulee. Palaamme pian.
Yliluonnollista! jatkuu pian.
Monet ohjelman katsojat ovat kokeneet ihmeitä ja parantumisia.
Kasvoin köyhässä perheessä, jossa käytettiin huumeita ja alkoholia.
Ohjelmasi kautta Jumala pesi kipuni pois ja antoi minulle toivon.
Olen oppinut paljon vierailtasi. Nyt olen vapaa ja kuljen Jumalan kanssa.
Olen iäkäs nainen. Kärsin vuosia aviomieheni menettämisestä.
Katson ohjelmaasi ja mentorointi- videoitasi, ja minusta tuntuu kuin -
kävisin yliluonnollisuuden koulua. Puhun joka päivä kielillä tunnin.
Jumala on tuonut ilon suruni keskelle kuin kukat autiomaahan.
Kiitän Jumalaa sinusta!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Yliluonnollisuudella ei ole rajoja, -
ja nyt voit saada yliluonnollisen läpimurron missä ja milloin vain.
Voit nyt katsoa Yliluonnollista! -ohjelmaa älypuhelimella -
ilmaisen ISN-applikaation kautta.
Ihmiset hämmästyvät nähdessään, että voivat kokea samoja ihmeitä -
ja samaa Jumalan kosketusta kuin tv-ohjelman studiossa koetaan.
ISN tarjoaa live-ohjelmia viikon jokaisena päivänä, -
maailmanluokan opettajien johtamia erikoislähetyksiä -
sekä tuhansia tv-ohjelman jaksoja. Lataa se sovelluskaupastasi.
Tv-ohjelmien aikataulut sopivat vanhemmilleni.
Minä katson tv:tä, kun minulle sopii.
Valmistaudu ottamaan vastaan yliluonnollinen läpimurtosi -
ja lataa ilmainen ISN-applikaatio.
Pelkäsin yliluonnollista, mutta ohjelmanne muutti asian.
En pelkää enää ja uskon saaneeni ilmestyksen Jumalalta.
Osoite on www.sidroth.org/praise.
Yliluonnollista! jatkuu.
Jamie, Raamattu sanoo, -
että ei-juutalaisen uskovan tulisi herättää juutalaisissa kateutta.
Luulen, että herätät kateutta monissa juutalaisissa ja kristityissä.
Miten voimme tehdä samaa kuin sinä?
Elämäsi on kuin suoraan Apostolien teoista, ehkä jopa väkevämpää.
Useimpien kristittyjen elämä on suoraan sanottuna tylsää.
Olen täysin samaa mieltä.
Tehtäväni on nostaa ihmiset tylsyydestä Jumalan seikkailuun.
Olemme maailmalle velkaa kohtaamisen Jumalan kanssa.
Miten koemme sen itse? Olen löytänyt vanhan, salatun tavan -
odottaa Jumalaa. Se avaa yliluonnollisuuden elämässämme.
Jumalan odottaminen asettaa meidät alttiiksi ilmestyksille.
Silloin voimme kohdata Jumalan ja mennä yliluonnolliseen maailmaan.
Niin moni tyytyy siihen, että kuulee Jumalan hiljaisen äänen, -
mutta tuo ääni on kutsu kokea lisää. Osaammeko siis odottaa Jumalaa?
Ja monet eivät edes kuule tuota hiljaista ääntä, -
koska eivät osaa odottaa Jumalaa. Miten se tehdään?
Jumalan odottaminen johtaa meidät Hänen kuulemiseensa ja ilmestyksiin.
Teen näin. Istun rauhallisessa paikassa.
En anna minkään häiritä itseäni. Suljen puhelimeni ja vien sen kauas.
Yritän aina löytää aikaa Jumalan odottamiseen. En halua häiriöitä.
Joskus teen sen yöllä, kun kukaan ei voi häiritä minua, -
joskus juuri ennen nukkumaanmenoa, jotta olen altis ilmestyksille.
Käyn pitkäkseni. En tutki Sanaa enkä ajattele.
Joku voi pitää tuota New Agena.
Keskityn Jeesukseen. En yritä keskittyä itseni keskipisteeseen.
En katso sisääni, vaan Jeesukseen.
Kun teen niin, kuljen ovesta sisään ja kohtaan Jumalan.
Alan nähdä asioita. Olen nähnyt näkyjä ja erkaantunut ruumiistani.
Kaikki se tapahtuu, kun odotamme Jumalaa. Mielemme häiritsee meitä.
Yhtäkkiä mieleemme tulee valtavasti asioita, jotka pitää tehdä -
ja aivan uusia ideoita. Muistamme jopa jo unohtamamme laskut!
Ja kun kännykkäni piippaa, minun on pakko käydä katsomassa, -
minkä typerän viestin sain. ―Aivan. Ajassamme on paljon häiriötekijöitä.
Miten vapaudumme siitä ja voimme odottaa Jumalaa?
Uskon, että rauhoittuminen on tie yliluonnollisuuteen.
Astumme yliluonnolliseen olemalla hiljaa ja keskittymällä Jeesukseen.
Käymme pitkäksemme ja makaamme siinä ehkä 30―45 minuuttia.
Aluksi aika voi tuntua pitkältä, mutta sitten pystymme keskittymään.
Jumalan yhteyteen voi joskus päästä jopa viidessä minuutissa.
Silloin olemme yhteydessä elävään Jumalaan, ja Hän on läsnä.
Ja jos mitään ei tapahdu heti, luovutammeko vai jatkammeko?
Jatka ihmeessä, älä luovuta. Minulta meni siihen 7 kuukautta.
Nyt haluan, että käytät lahjaasi ja rukoilet katsojien puolesta -
kotona ja studiossa. Rukoilisitko heidän puolestaan? ―Totta kai.
Rukoilen puolestanne, koska uskon, että Jumala haluaa tulla luoksenne.
Hän haluaa asua rukouselämässänne ja tehdä siitä innostavan.
Jumalan odottaminen ei ole tylsää. Pääsette yliluonnolliseen maailmaan.
Isä, pyydän, että lähettäisit sellaisen yliluonnollisen voitelun, -
että ne, jotka odottavat Sinua hiljaa ja keskittyvät Jeesukseen, -
saisivat kohdata Sinut.
Kun sanotte: "Puhu, Herra, palvelijasi kuulee", odotatte Herraa.
Isä, pyydän, että tulet heidän luokseen ja täytät heidän rukouksensa.
Tule heidän luokseen ja näytä heille yliluonnollisia taivaan asioita.
Avaa heidän silmänsä, korvansa ja sydämensä ymmärtämään, -
mitä tapahtuu. Anna kärsivällisyyttä ja päättäväisyyttä jatkaa rukousta.
Kiitos, Isä, Jeesuksen nimessä. ―Aamen. Eli siis: Tapahtukoon niin!
Monet ohjelman katsojat ovat kokeneet ihmeitä ja parantumisia.
Jumala käski minun alkaa taas tukea järjestöäsi. Äitini on katolinen.
Nunnat opettivat hänelle koulussa, että juutalaiset tappoivat Jeesuksen.
Hän oppi vihaamaan juutalaisia ja opetti minutkin tekemään niin.
Kuultuani sanomasi aloin itkeä. Näin, että tuo oppi on demoninen.
Haluan kaikessa osoittaa rakkautta Israelia ja juutalaisia kohtaan.
Alaselästäni puuttui välilevy. Sid sanoi: "Jumala parantaa selän".
Tiesin heti parantuneeni. Olen nyt tuuman pidempi. Kiitos Jeesus!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Monet ohjelman katsojat ovat kokeneet ihmeitä ja parantumisia.
Minut pahoinpideltiin. Sain aivo- tärähdyksen ja olin aina väsynyt.
Niskani parani, kun Sid ja vieras rukoilivat.
Olen 19-vuotias. Ohjelman kautta olen kasvanut Sanan tuntemisessa -
ja Jumalan yliluonnollisessa. Todistukset ovat lisänneet uskoani.
Haluan elää pyhää elämää. En tiedä, missä olisi ilman ohjelmaa.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Ensi viikolla ohjelmassa: -
Jumala teki paranemisesta helppoa. Minä, tohtori Sandra Kennedy -
tulen Sid Rothin vieraaksi ja kerron, miten helppoa paraneminen on.
Suomennos: Anni Lähteenmäki